Opdateret klokken 16.06: Oister oplyste tidligere i dag, at dataforbruget var ubegrænset. Oister har dog for kort tid siden berigtiget den oplysning. Selskabet oplyser, at der er en begrænsning på 1000 gigabyte om måneden, og at maksimalt 60 af disse må være brugt på 'modem'-funktion. Altså, hvor telefonen fungerer som internetadgang til en computer for eksempel.

Der gik mindre end et døgn, før danskerne igen fik adgang til et mobilabonnement med fri data.

Det TDC-ejede Telmore opslugte onsdag Plenti og lukkede dermed ned for muligheden for fremover at købe et mobilabonnement med fri data, da selskabet var det eneste på markedet med denne type abonnement.

Men torsdag morgen meldte konkurrenten Oister sig så på banen med et nyt abonnement, der netop har fri tale og fri data inkluderet.

Se også: Efter TDC har 'dræbt' Plenti: Nu er det slut med fri data på mobilen

Telmore: Ikke noget for kunderne

Onsdag afviste Telmores direktør Jens Grønlund ellers over for Ekstra Bladet, at der findes et marked for denne type af abonnementer. Det er nemlig kun ganske få, der ifølge Jens Grønlund har benyttet sig af muligheden hos Plenti:

- Vores erfaring er, at over 95 procent af vores kunder fint kan nøjes med de data, de har i deres pakker i dag.

3-selskabet Oister er imidlertid uenig og har som modsvar sat en mindre mobilkrig i gang om disse kunder.

Sådan lancerede Oister torsdag det nye abonnement.

Se også: Efter TDC har 'dræbt' Plenti: Nu er det slut med fri data på mobilen

Underbyder markedet

Prisen på det nye abonnementet er næsten på niveau med den pris, Plenti oprindeligt fiskede deres godt 90.000 kunder med.

Det koster således 129 kroner - mod Plenti's dengang 119 kroner - om måneden for ubegrænset fri data og fri tale. Der er også mulighed for at bruge fem gigabyte data under EU-rejser.

Hos Telmore lukkes der 21. februar ned for det nuværende Plenti-abonnement med fri data. Og her er prisen for nye kunder 199 kroner om måneden. Til den pris får man dog 10 gigabyte data under EU-rejser mod Oisters fem.

Kun kunder, der før denne dato har tegnet Telmore-abonnementet, kan fortsat have fri data på deres Telmore-mobil.

Derfor dør Plenti Plenti blev stiftet i september 2015, og i marts 2016 gik selskabet i luften Stifterne var Morten Strunge og Peter Mægbæk, der tidligere har stiftet henholdsvis Onfone og Fullrate Plenti slog sig op på at være det eneste selskab, der tilbød et abonnement med fri data i Danmark I september 2017 opkøbte TDC så Plenti på samme måde, som firmaet tidligere har opkøbt Onfone og Fullrate 18. marts 2018 flyttes de godt 90.000 kunder og et antal medarbejdere til TDC-selskabet Telmore, hvorefter Plenti ophører med at eksistere Vis mere Luk

Se også: Teleselskab lukker ned: Nu bliver kunderne flyttet til Telmore

Tusind gigabyte

Ifølge Oister betyder fri data, at man må bruge op til 1000 gigabyte om måneden.

Der er samtidig sat en grænse på 60 gigabyte data om måneden på det forbrug, man har, når mobilen fungerer som 'modem' for en anden enhed, for eksempel ved at lade en tv-boks hente netadgangen på telefonen.